…’સ્નાતક તરીકે તમે આજે અદ્દભુત સમયમાં પગ મૂક્યો છે. તમે હાર્વર્ડ છોડશો ત્યારે તમારી પાસે એવી ટેકનોલૉજી હશે જે અમારા વર્ગ પાસે નહોતી. તમે વૈશ્વિક અસમાનતાથી સભાન છો, અમે નહોતા. આ સમાનતા સાથે તમારી અંદર માહિતીસભર વિવેકભાન પણ છે. આ લોકોને તમે અવગણશો તો તમારું એ વિવેકભાન, તમારી ફરજનિષ્ઠા તમને જંપવા નહિ દે. એ લોકોનાં જીવન તમારા સાધારણ પ્રયત્નથી બદલાઈ શકે છે. તમારી પાસે ઘણું છે જે અમારી પાસે નહોતું. તમારે શુભસ્ય શીઘ્રમ કરવાની જરૂર છે, અને લાંબા સમય સુધી મંડ્યા રહેવાની જરૂર છે.’